3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

ปัจจุบันบริษัทแบ่งสายผลิตภัณฑ์ของบริษัทตามประเภทกลุ่มสินค้าได้เป็น 6 กลุ่มหลัก ดังนี้

3.1.1 ผลิตภัณฑ์ กลุ่มวัสดุก่อสร้าง ประกอบด้วย บล๊อคปูถนน ปูนซิเมนต์ ฉนวนกันความร้อน
ไม้แปรรูป ไม้ประดิษฐ์ เช่น ไม้คิ้ว ไม้บัว ประตู วงกบ หน้าต่าง กระเบื้องหลังคา ผลิตภัณฑ์ฝาผนัง
ยิบซั่มบอร์ด เป็นต้น

3.1.2 ผลิตภัณฑ์ สินค้าตกแต่ง ประกอบด้วย เซรามิค สุขภัณฑ์ อุปกรณ์ที่ใช้ในห้องน้ำ ปั๊มน้ำ ท่อ
และข้อต่อประปา เครื่องทำน้ำร้อน เป็นต้น

3.1.3 ผลิตภัณฑ์ อุปกรณ์และเครื่องมือ ประกอบด้วย สว่าน ค้อน ไขควง ประแจจับ
เครื่องมือช่างต่าง ๆ สีและอุปกรณ์ทาสี มือจับ ลูกบิด สลักประตูและหน้าต่าง เป็นต้น

3.1.4 ผลิตภัณฑ์ อุปกรณ์ไฟฟ้าและโคมไฟ ประกอบด้วย อุปกรณ์ไฟฟ้า และแสงสว่างต่าง ๆ ได้แก่
โคมไฟ ไฟกิ่ง ไฟแขวน หลอดไฟ สายไฟ อุปกรณ์ตัดไฟ อุปกรณ์สำหรับระบบไฟฟ้าแสงสว่าง ปลั๊ก
อุปกรณ์เครื่องใช้ไฟฟ้าภายในบ้าน เป็นต้น

3.1.5 ผลิตภัณฑ์ อุปกรณ์ทำสวนและต้นไม้ ประกอบด้วย อุปกรณ์ทำสวน อุปกรณ์ตัดหญ้า
ชุดเฟอร์นิเจอร์สนาม ต้นไม้ ดิน ปุ๋ยและกระถาง เป็นต้น

3.1.6 ผลิตภัณฑ์ เฟอร์นิเจอร์ & ออแกนไนซ์เซอร์ ประกอบด้วย แผ่นชั้น Storage
ชุดเฟอร์นิเจอร์สำหรับห้องนอน ห้องทานอาหาร ห้องนั่งเล่น ห้องทำงาน เป็นต้น

3.2 การตลาดและภาวะการแข่งขัน

  ก. ภาวะการแข่งขัน

ด้านการแข่งขัน ณ ปัจจุบันมีผู้ที่ประกอบธุรกิจในลักษณะเดียวกับโฮมโปรโดยตรง (One Stop
Shopping Home Center)เพียงรายเดียว คือ โฮมเวิร์ค
แต่อาจจำแนกร้านค้าที่อาจจัดได้ว่ามีการขายสินค้าที่แข่งขันกับโฮมโปรได้ดังนี้

  1. ผู้ประกอบธุรกิจโฮมเซ็นเตอร์ ปัจจุบันมีเพียง 2 ราย ได้แก่ บริษัทฯ และโฮมเวิร์ค
  ซึ่งเป็นบริษัทใน

เครือของกลุ่มเซ็นทรัล โดยในขณะนี้มีสาขา 5 สาขา คือ ชั้น 5 เซ็นทรัลบางนา ชั้น 4
เซ็นทรัลรามคำแหง Jusco รัตนาธิเบศร์ ชั้น 3 ในห้างสรรพสินค้าโรบินสัน รัชดาภิเษก
และชั้นใต้ดิน เซ็นทรัลพระราม 2

  อย่างไรก็ตาม บริษัทฯ เห็นว่าธุรกิจนี้ยังมีศักยภาพและช่องว่างอยู่มาก การที่มีผู้เล่นในธุรกิจนี้เพิ่ม

ขึ้น
จะช่วยกระตุ้นให้ผู้บริโภครู้จักและเปลี่ยนพฤติกรรมให้หันมาซื้อสินค้าจากร้านที่ทันสมัยแบบโฮมเซ็นเตอร์ได้มากขึ้นและเร็วขึ้น

2.  ผู้ประกอบธุรกิจร้านค้าเฉพาะอย่าง (Specialty Store) เช่น
    ร้านค้ารายย่อยที่เน้นการขายสินค้า

เฉพาะกลุ่มเซรามิคและสุขภัณฑ์เป็นหลัก เช่น ร้านสุขภัณฑ์เซ็นเตอร์, บุญถาวร, Decor mart,
แกรนด์โฮมมาร์ท และ อินเตอร์สุขภัณฑ์
ซึ่งความหลากหลายของสินค้าเซรามิคและสุขภัณฑ์และราคาที่จำหน่ายมีความใกล้เคียงกับโฮมโปร
และร้าน Index ซึ่งเน้นสินค้าในกลุ่มเฟอร์นิเจอร์ สินค้าตกแต่งบ้าน
สินค้าเครื่องใช้ไฟฟ้ากลุ่มภาพและเสียง

สำหรับร้านค้ารายย่อยที่ขายเฉพาะวัสดุก่อสร้าง ได้แก่ ร้านของ Cement Thai Home Mart
ที่เน้นการจำหน่ายสินค้าของเครือซิเมนต์ และร้านขายสินค้าเฉพาะอย่าง เช่น ร้านขายสี,
ร้านขายอุปกรณ์ประปา, และ ร้านฮาร์ดแวร์ เป็นต้น
ซึ่งร้านค้าเหล่านี้จะมีความหลากหลายของสินค้าน้อย และมีข้อจำกัดในการเลือกซื้อสินค้า
ทำให้ลูกค้าต้องเสียเวลาไปซื้อสินค้าจากหลาย ๆ ร้าน
อีกทั้งมักไม่มีความอิสระในการเลือกซื้อสินค้าเพราะรูปแบบการจัดเรียงสินค้าในร้านยังเป็นแบบเก่า
(Traditional trade) ซึ่งลูกค้าไม่สามารถเลือกสินค้าได้ตามความพอใจ
และไม่มีป้ายแสดงราคา ทำให้เกิดความไม่มั่นใจในคุณภาพสินค้าและราคา
ซึ่งร้านค้าประเภทนี้ส่วนใหญ่จะเหมาะสำหรับกรณีที่ลูกค้ามีความต้องการเร่งด่วน

อย่างไรก็ตาม นอกเหนือจากความหลากหลายในตัวสินค้าแล้ว โฮมโปร
ยังจัดให้มีบริการพิเศษแก่ลูกค้าซึ่งแตกต่างจากร้านค้าเฉพาะอย่างและร้านค้ารายย่อย อาทิเช่น
จัดหาช่างและผู้รับเหมางานระบบ งานปรับปรุง ซ่อมแซมและต่อเติมบ้านคอยให้บริการ,
มีนโยบายเปลี่ยนคืนสินค้าภายในระยะเวลาที่กำหนด,
รับชำระค่าสินค้าผ่านบัตรเครดิตทั้งของธนาคารชั้นนำ และ Homepro Credit Card
โดยไม่คิดค่าธรรมเนียมเพิ่มจากลูกค้า ตลอดจนมีระบบบัตรสมาชิกที่จะให้ข้อมูล ข่าวสาร
และส่วนลดแก่ลูกค้าของโฮมโปร

3. ร้านค้าปลีก เช่น Lotus, Big C, และ Carrefour
โดยร้านค้าปลีกเหล่านี้จะมีผลิตภัณฑ์ในกลุ่มสินค้าที่เป็นของกินของใช้ทั่ว ๆ ไปเป็นหลัก
มีขายสินค้าที่เกี่ยวกับบ้านบางรายการเท่านั้น เช่น หลอดไฟ ปั้มน้ำ อุปกรณ์ห้องน้ำ อุปกรณ์ประตู
อุปกรณ์ตกแต่งสวน เป็นต้น ทำให้ความหลากหลายของสินค้าที่เกี่ยวกับบ้านและตกแต่งบ้านมีน้อย
ซึ่งที่ผ่านมามีร้านค้าปลีกดังกล่าวบางแห่งให้โฮมโปรเข้าไปเช่าพื้นที่บางส่วน เช่นที่ Carrefour
สาขารัชดาภิเษก เพื่อทำให้ศูนย์การค้านั้นมีความหลากหลายของสินค้ามากขึ้น
โดยจะมีสินค้าที่เป็นของกินของใช้ และสินค้าที่เกี่ยวกับบ้านและตกแต่งบ้านที่ครบวงจร
เพื่อให้ลูกค้าสามารถเลือกซื้อสินค้าทุกอย่างที่ต้องการได้ในที่เดียว (One Stop Shopping)

  ข. กลยุทธการแข่งขัน

  บริษัทยังได้กำหนดกลยุทธ์เพื่อการแข่งขัน 4 ประการ ดังนี้

1. ผลิตภัณฑ์ บริษัทมีสินค้าที่ใช้สำหรับการสร้าง ตกแต่ง ต่อเติม
และซ่อมแซมบ้านและที่อยู่อาศัยมากกว่า 60,000 รายการ
เพื่อให้ลูกค้ามีความสะดวกในการเลือกซื้อสินค้าได้ตรงกับวัตถุประสงค์การใช้งานได้ภายในที่เดียว(One
Stop Shopping) และบริษัทมีเป้าหมายที่จะพัฒนาผลิตภัณฑ์ภายใต้เครื่องหมายการค้าของบริษัทเอง
(Private Brand) ในกลุ่มสินค้าที่มียอดจำหน่ายสูง
เพื่อเพิ่มทางเลือกให้ลูกค้าที่ต้องการซื้อสินค้าคุณภาพดีในราคาพิเศษ

2. บริการ บริษัทมีบริการที่เกี่ยวเนื่องกับผลิตภัณฑ์ทั้งการออกแบบห้องน้ำ ห้องครัว
บริการจัดหาสินค้าพิเศษ บริการจัดส่งสินค้า
รวมทั้งการมีพนักงานที่มีความเชี่ยวชาญในตัวผลิตภัณฑ์คอยให้คำปรึกษาและแนะนำการแก้ไขปัญหาต่าง
ๆ ตลอดจนมีบริการรับเหมางานติดตั้งต่อเติมระบบงานต่าง ๆ ภายในบ้าน

3. ทำเลที่ตั้งและจำนวนสาขา บริษัทเลือกเปิดสาขาในทำเลที่ตั้งที่สะดวกต่อการเดินทางของลูกค้า
และมีแผนที่จะขยายสาขาไปในพื้นที่ที่มีศักยภาพทั้งในเขตกรุงเทพ ปริมณฑล และต่างจังหวัด
อย่างต่อเนื่อง เพื่อขยายการให้บริการแก่ลูกค้าเป้าหมายอย่างทั่วถึง

4. การบริหารงาน
กลุ่มผู้บริหารระดับสูงของบริษัทเป็นผู้ที่มีประสบการณ์จากธุรกิจค้าปลีกและผู้ที่มาจากบริษัทผู้ผลิตสินค้าวัสดุก่อสร้าง
ทำให้มีการผสมผสานและแลกเปลี่ยนความรู้ในตัวสินค้าและรูปแบบของธุรกิจค้าปลีก
อีกทั้งบริษัทยังให้ความสำคัญกับการพัฒนาระบบสารสนเทศ
โดยนำระบบคอมพิวเตอร์มาช่วยในการทำงานที่ครบวงจร ตั้งแต่การสั่งซื้อ การรับ การขาย
และการควบคุมสินค้าคงคลัง ซึ่งเป็นผลให้บริษัทสามารถลดค่าใช้จ่ายในการดำเนินงานให้ต่ำลง
ตลอดจนผู้บริหารสามารถนำข้อมูลจากการประมวลผลที่ถูกต้องมาวิเคราะห์ผลการดำเนินงานเพื่อปรับปรุงประสิทธิภาพการทำงานให้ดียิ่งขึ้นได้อย่างรวดเร็วทันต่อเหตุการณ์

  ค. กลุ่มลูกค้าเป้าหมาย

เนื่องจากธุรกิจของบริษัทเป็นธุรกิจค้าปลีกที่เกี่ยวกับวัสดุก่อสร้าง เครื่องมือ
และสินค้าตกแต่งบ้านและที่อยู่อาศัย
ดังนั้นกลุ่มลูกค้าเป้าหมายของบริษัทจะเป็นลูกค้ารายย่อยทั่วไปเป็นลูกค้าหลัก
และมีเพียงบางส่วนที่เป็นผู้รับเหมารายย่อย ทั้งตลาดบ้านใหม่ ตลาดซ่อมแซมและต่อเติมบ้าน
(บ้านเก่า) ซึ่งในช่วงสภาวะทางเศรษฐกิจที่ดีนั้นตลาดบ้านใหม่จะขยายตัวสูง
เนื่องจากพฤติกรรมของผู้บริโภคที่มีรายได้ดีขึ้นมักจะซื้อบ้านใหม่ที่ใหญ่ขึ้นเพื่อรองรับครอบครัวที่ขยายตัวขึ้น
แต่หลังจากเกิดวิกฤตทางเศรษฐกิจในปี 2540 ทำให้ธุรกิจอสังหาริมทรัพย์หดตัวอย่างมาก
ความต้องการซื้อบ้านใหม่ลดน้อยลง อย่างไรก็ตาม
บ้านที่อาศัยมาแล้วระยะเวลาหนึ่ง(บ้านเก่า)จำเป็นต้องมีการซ่อมแซม บำรุงรักษา
อีกทั้งบางส่วนมีความจำเป็นที่ต้องขยาย ต่อเติม ตกแต่ง เพื่อรองรับการขยายตัวของครอบครัว
จึงทำให้ตลาดในส่วนนี้มีการขยายตัวเพิ่มขึ้น บริษัทจึงหันมาให้ความสำคัญแก่ลูกค้าบ้านเก่ามากขึ้น

ง. การตลาดและการจัดจำหน่าย

บริษัทได้ทำการตลาดโดยเน้นการใช้สื่อที่เข้าถึงกลุ่มลูกค้าเป้าหมายทั้งในด้านกว้างเพื่อการสร้าง
Brand awareness และมี Direct mail
เพื่อนำเสนอสินค้าและบริการถึงลูกค้าที่ต้องการซื้อสินค้า
อีกทั้งยังมีการทำกิจกรรมส่งเสริมการขายที่ร่วมกับคู่ค้าทั้ง Suppliers
และสถาบันการเงินอย่างต่อเนื่องตลอดทั้งปี
โดยหมุนเวียนกลุ่มสินค้าให้เหมาะสมกับการใช้งานในแต่ละช่วงแต่ละเดือน

ในด้านการจัดจำหน่าย บริษัทได้ขยายสาขาเพื่อให้ครอบคลุมบริเวณที่อยู่อาศัยหลักในเขตกรุงเทพฯ
และมีแผนงานที่จะขยายสาขาไปในเขตเมืองใหญ่ในต่างจังหวัด
เพื่ออำนวยความสะดวกในการมาจับจ่ายใช้สอบของลูกค้า
อีกทั้งบริษัทได้ให้ความสำคัญในการพัฒนาบุคลากรให้มีความเชี่ยวชาญในตัวสินค้า
ปรับปรุงระบบงานให้มีความคล่องตัวและสร้างบรรยากาศภายในร้าน
เพื่อให้ลูกค้าได้รับบริการที่ดีและมีความพึงพอใจสูงสุด

3.  การจัดหาผลิตภัณฑ์หรือบริการ

 ก) ลักษณะการจัดให้ได้มาซึ่งผลิตภัณฑ์

บริษัทจัดซื้อสินค้าโดยแบ่งตามสายผลิตภัณฑ์ตามประเภทกลุ่มสินค้า
โดยมุ่งเน้นการจัดหาสินค้าที่มีคุณภาพจากผู้ผลิตหรือผู้นำเข้าโดยตรง ทั้งที่สั่งซื้อจากผู้ผลิต /
ตัวแทนจำหน่ายภายในประเทศ และนำเข้าโดยตรงจากต่างประเทศ คิดเป็นสัดส่วนร้อยละ 97
และร้อยละ 3 เพื่อลดพ่อค้าคนกลาง และให้ได้ต้นทุนที่ต่ำที่สุด
โดยพิจารณาเปรียบเทียบคุณสมบัติของสินค้านั้นๆ ตลอดจนความสามารถในการผลิต
และการควบคุมคุณภาพ (Quality control) ของผู้ผลิตด้วย
ซึ่งที่ผ่านมาผู้ผลิตและผู้นำเข้าได้ให้การสนับสนุนโฮมโปรด้วยดีมาตลอด เช่น
มีการทำการโฆษณาและโปรโมชั่นร่วมกัน เป็นระยะ ๆ มี Special Discount,
และขยายระยะเวลาการชำระค่าสินค้าในช่วงที่เปิดสาขาใหม่ทั้งนี้วิธีปฏิบัติในการสั่งซื้อ
สินค้านั้นในกรณีที่เป็นสินค้าประเภทที่มีจำหน่ายอยู่แล้ว
ทางส่วนกลางจะเป็นเพียงผู้กำหนดนโยบายและให้แต่ละสาขาจัดซื้อซ้ำ (REPEAT ORDER)
ในกรณีที่เป็นสินค้าใหม่ทางส่วนกลางจะเป็นผู้ดำเนินการจัดหาให้

นอกจากนี้บริษัทได้เริ่มจำหน่ายสินค้าภายใต้เครื่องหมายการค้าของบริษัทเอง (Private Brand)
เพื่อเพิ่มทางเลือกให้แก่ลูกค้าที่ต้องการสินค้าราคาถูกและไม่ยึดติดในตรายี่ห้อและร่วมกับผู้ผลิตพัฒนาสินค้าเพื่อจำหน่ายเฉพาะที่โฮมโปร
(Exclusive Brand) เพื่อสนองตอบลูกค้าที่ต้องการสินค้าที่มีรูปแบบสวยงาม ทันสมัย
คุณภาพดีและราคาประหยัด

เนื่องจากบริษัททำธุรกิจค้าปลีกแบบ Home Center มีสินค้ามากกว่า 60,000 รายการ
ซึ่งสินค้าดังกล่าวจัดหาจากผู้ผลิตและผู้จำหน่ายสินค้า (Suppliers) กว่า 600 ราย
ซึ่งส่วนใหญ่มีความสัมพันธ์กับบริษัทมาเป็นเวลานาน ทั้งนี้โฮมโปรมีผู้ผลิตและผู้จำหน่ายสินค้า
ที่มียอดซื้อขายสินค้ากันเกินกว่าร้อยละ 10 ของยอดขายรวมในแต่ละกลุ่มสินค้า ประมาณ 4-5 ราย
ได้แก่ เครือซิเมนต์ไทย บจก.เครื่องสุขภัณฑ์อเมริกันสแตนดาร์ด (ประเทศไทย)
บจก.ฟิลิปส์อิเล็คทรอนิกส์(ประเทศไทย) เป็นต้น
ซึ่งในแต่ละกลุ่มสินค้าจะมีสินค้าหลายยี่ห้อเพื่อให้ลูกค้าได้เลือกซื้อ
และเนื่องจากแนวโน้มพฤติกรรมของผู้บริโภคจะมาเลือกซื้อสินค้าจากร้านที่เป็นทันสมัย (modern
trade) มากขึ้น ทำให้โฮมโปรเป็นช่องทางการจำหน่าย (Distribution Channel)
ที่มีการขยายตัวของยอดขายในอัตราที่สูง นอกจากนี้โฮมโปรจะพัฒนาวิธีการสั่งซื้อสินค้าโดยใช้ระบบ
SUPPLY CHAIN MANAGEMENT
ซึ่งเป็นระบบคอมพิวเตอร์เครือข่ายทำการเชื่อมโยงระบบคอมพิวเตอร์ของโฮมโปรกับระบบคอมพิวเตอร์ของผู้ผลิตและผู้จำหน่ายสินค้า
ทำให้ผู้ผลิตและผู้จำหน่ายสินค้า รับรู้ข้อมูลการขายสินค้า จำนวนสินค้าคงเหลือของโฮมโปร
รวมถึงพฤติกรรมของผู้บริโภคที่มีต่อสินค้าของตน
และนำข้อมูลดังกล่าวไปประมวลผลในการวางแผนการผลิตและส่งสินค้าให้กับโฮมโปรในเวลาที่เหมาะสม
ทำให้ลดต้นทุนในการขนส่งและช่วยในการบริหารสินค้าคงเหลือที่มีประสิทธิภาพมากยิ่งขึ้น

นอกจากนี้โฮมโปร ได้จัดตั้งศูนย์กระจายสินค้า (Distribution Center)
ขึ้นเพื่อเพิ่มประสิทธิภาพในการสั่งซื้อสินค้าและเป็นที่เก็บสินค้าคงคลังส่วนกลาง ซึ่งจะช่วยให้โฮมโปร
ลดปริมาณสินค้าคงคลังส่วนเกินที่เดิมมีอยู่ตามสาขาต่างๆลง
และยังจะช่วยลดการสูญเสียโอกาสในการขายสินค้าอันเนื่องมาจากการขาดแคลนสินค้าคงคลังได้

ข) ผลกระทบต่อสิ่งแวดล้อม

โฮมโปรเป็นธุรกิจที่ซื้อมาและขายไป ไม่มีผลกระทบต่อสิ่งแวดล้อม